De Doorns: Belastinggeld vir betogings gebruik | Maroela Media
Nosey Pieterse. Foto: Facebook.
'n Organiseerder van die onlangse plaaswerkerbetogings in die Wes-Kaap het befondsing van die regering ontvang.
Die Cape Times berig die Black Association of the Wine and Spirtis Industry (Bawsi) het bevestig dat hulle geld van die departement van landbou, bosbou en visserye ontvang het. Nosey Pieterse, die hoof van Bawsi, sê Bawsi en ander organisasies het verlede jaar op die departement se nie-regeringsorganisasie databasis geregistreer. Mokutule Joe Kgobokoe, hoofdirekteur van die sektor kapasiteitsontwikkeling in die departement, het gesê die regering befonds Bawsi om te help om "die regte van die weerloses" te beskerm.
In 'n verslag wat verlede maand aan die Portefeuljekomitee vir Landbou by die parlement ingedien is, word aangedui dat Bawsi 'n kritieke rol gespeel het om die stakende plaaswerkers te mobiliseer om "kalm te wees tydens betogings en om konstruktief by onderhandelinge met die werkgewers betrokke te wees".
Die departement het verlede jaar R13 miljoen aan nie-regeringsorganisasies spandeer en het R16 miljoen vir vanjaar begroot.
Pieterse het gesê die fondse is gebruik om kospakkies aan families tydens die staking te versprei en om werkers te verdedig wat afgedank, of uit hul huise gesit is.
nosey is n idioot so ook die anc
Nosey is dalk slimmer as ek en jy. Hy het sy vuil vingertjies op R13 miljoen gekry laasjaar, waarmee hy kon maak wat hy wil. Dit is meer as R1.1 m per maand, oftewel meer as R1.05 miljoen/maand meer as wat ek en jy kry. Ons moet nogal werk daarvoor, en belastings daarop betaal. Hy kry dit van ons om ons te beswadder en te belieg. Cushy job vir 'n betaalde afbreker, vernietiger, opstoker en kwaadspreker…
Opsommend kan bykans sonder teëstem konstateer word dat Staatsgeld aangewend is om 'n betoging te finansier onder die dekmantel van hulp aan weerloses. Hoekom het die weerloses dan soveel amok gemaak, verkeer op die paaie ontwrig, geplunder en eiendomme beskadig ? Die ganse finansiering lyk verdag en verder het die hoofsaakgelastigde en sameroeper van die Staatshulp aan die weerloses, ene Nosey Pieterse, 'n groot rol gespeel in die organisering van die betoging. Die Departement van Landbou bluf niemand met sy verduideliking van die sogenmaamde befondsing van Bawsi nie – dis duidelik dat die betoging daaruit finansier is.